12. ฐานะการเงินและผลการดำเนินงาน

(1) งบการเงิน

(1) สรุปรายงานการสอบบัญชีระหว่างปี 2547-2549

ปี 2547 ผู้สอบบัญชีได้แสดงความเห็นอย่างไม่มีเงื่อนไข

ปี 2548 ผู้สอบบัญชีได้แสดงความเห็นอย่างไม่มีเงื่อนไข

ปี 2549 ผู้สอบบัญชีได้แสดงความเห็นอย่างไม่มีเงื่อนไข

(2) ตารางสรุปงบการเงินรวมระหว่างปี 2547–2549

[]

[]

[]

(ค) อัตราส่วนทางการเงินที่สำคัญของบริษัทฯ และบริษัทย่อย

[]

(2) คำอธิบายและการวิเคราะห์ฐานะการเงินและผลการดำเนินงาน

กลุ่ม อาร์ ซี แอล (“กลุ่มฯ”) ประกอบธุรกิจขนส่งตู้คอนเทนเนอร์ประเภท Carrier Owned
Container หรือ COC ซึ่งให้บริการขนส่งสินค้าประจำเส้นทางภายในภูมิภาคเอเชีย
ที่ครอบคลุมเส้นทางหลักทั้งในเอเชียเหนือ เอเชียตะวันออกเฉียงใต้ เอเชียใต้ และออสเตรเลีย
นอกจากนี้ยังดำเนินธุรกิจขนส่งตู้คอนเทนเนอร์ประเภท Shipper Owned Container หรือ SOC
ซึ่งเป็นการขนส่งสินค้าประเภทฟีดเดอร์ ที่กลุ่มฯ จัดการขนส่งสินค้าจากเมืองท่าหลักๆ
ในภูมิภาคดังกล่าวสู่เมืองท่าใหญ่ที่เป็นศูนย์กลางการขนถ่ายสินค้าให้แก่สายการเดินเรือหลักหรือ
Main Line Operators

ปัจจัยสำเร็จสำคัญของกลุ่มฯ คือ

-   มีฐานการค้าที่มั่นคงในตลาดหลักของตน และมีฐานลูกค้าที่หลากหลาย

-   มีฐานการดำเนินงานที่สมดุลย์ระหว่างธุรกิจ COC และ SOC

-   มีอัตราการใช้กำลังลำเลียงของกองเรือที่ดีขึ้น และมีการควบคุมต้นทุนที่เข้มงวด

-   มีเครือข่ายการให้บริการอย่างทั่วถึงด้วยความถี่ของเที่ยวการเดินเรือที่พอเพียง
    รวมทั้งมีเส้นทางเดินเรือที่เหมาะสม

-   มีฝ่ายบริหารที่มีประสบการณ์ช่ำชอง พนักงานที่มีคุณสมบัติต้องตามลักษณะธุรกิจ
    รวมทั้งมีลูกเรือประจำการที่มีทักษะ

ผลการดำเนินงาน

ความรู้สึกที่เกิดขึ้นกับอุตสาหกรรมในปี 2549 นั้นแตกต่างกับปี 2548 เนื่องจากปี 2548
นับเป็นปีที่ดีที่สุดในประวัติการดำเนินงานของทั้งอุตสาหกรรม
บริษัทเดินเรือทั่วโลกต่างรายงานการเติบโตของปริมาณขนส่งและผลกำไรที่สูงเป็นประวัติการณ์ ปี
2549 เริ่มขึ้นด้วยความกังวลของอุตสาหกรรมเรื่องกำลังขนส่งส่วนเกิน
ตลอดทั้งปีสายการเดินเรือหลักหรือ Main Line Operators
ทยอยรับมอบเรือใหม่ขนาดใหญ่เพื่อใช้ประจำการ
ในขณะที่อัตรากำลังลำเลียงโดยรวมทั่วโลกเพิ่มขึ้นร้อยละ 16 ในช่วงครึ่งปีแรก
สภาพความรู้สึกในตลาดอเมริกาและยุโรปไม่เป็นไปในเชิงบวก
และบริษัทเดินเรือหลายแห่งเผชิญปัญหาอัตราค่าระวางลดต่ำเนื่องจากการแข่งขันในตลาดขนส่งสินค้า
แต่เนื่องจากการขยายตัวของเศรษฐกิจโลกในเกณฑ์ร้อยละ 4.9 สำหรับทั้งปี
ทำให้ในช่วงหลังของปีปริมาณการขนส่งสินค้าเพิ่มขึ้นเกินกว่าที่คาดไว้แต่เดิม

แต่อย่างไรก็ตามปี 2549 ยังคงเป็นปีที่กลุ่มฯ
มีการเติบโตสูงเป็นประวัติการณ์อีกปีหนึ่งในแง่ปริมาณการขนส่งสินค้า
ปริมาณตู้ขนส่งทั้งหมดตลอดทั้งปีเพิ่มขึ้นร้อยละ 11.7

[]

ปริมาณตู้ขนส่งประเภท SOC และ COC

สืบเนื่องจากการขยายตัวของกิจกรรมขนส่งตู้สินค้าในแถบตะวันออกกลาง
ปริมาณตู้คอนเทนเนอร์ที่กลุ่มฯขนส่งประเภท SOC เพิ่มขึ้นร้อยละ 7.9 เป็นจำนวนโดยรวม 1.22
ล้านทีอียู
เนื่องจากการเติบโตของความต้องการว่าจ้างผลิตสินค้านอกประเทศยังคงมีอย่างต่อเนื่องทั่วโลกเพราะอิทธิพลจากกิจกรรมโยกย้ายแรงงานผลิต
หรือ Outsourcing activities
ทำให้การส่งออกของประเทศสาธารณรัฐประชาชนจีนขยายตัวอย่างมาก
และมีผลให้ปริมาณตู้คอนเทนเนอร์ที่กลุ่มฯขนส่งประเภท COC เพิ่มขึ้นร้อยละ 15.8
เป็นจำนวนโดยรวม 1.26 ล้านทีอียู ในปี 2549 เมื่อรวมปริมาณตู้ขนส่งทั้งประเภท SOC และ COC
ปริมาณขนส่งของกลุ่มฯ เพิ่มขึ้นร้อยละ 11.7 เป็นจำนวนโดยรวม 2.47 ล้านทีอียู

[]

[]

แม้ว่าปริมาณตู้ขนส่งสินค้าจะเพิ่มขึ้น แต่รายได้รวมของกลุ่มฯ อยู่ที่ 21.21 พันล้านบาท
ปรับลดลงเล็กน้อยร้อยละ 2.4 จากรายได้ 21.73 พันล้านในปีก่อนหน้า
รายได้จากการเดินเรือมีสัดส่วนสูงเกือบร้อยละ 95 ของรายได้รวม
รายได้จากการเดินเรือที่ลดลงในอัตราร้อยละ 6.2 เป็นปัจจัยหลักของรายได้รวมที่ลดลง

ค่าเงินบาทปรับตัวสวนกระแสการคาดการณ์ โดยแข็งค่าขึ้นอย่างต่อเนื่องตลอดปี 2549
เนื่องจากรายได้และค่าใช้จ่ายของกลุ่มฯ ส่วนใหญ่อยู่ในสกุลเงินเหรียญสหรัฐฯ
การแกร่งตัวของค่าเงินบาททำให้เกิดการขาดทุนจากทางบัญชีสำหรับการแปลงค่ารายได้
เมื่ออัตราค่าระวางที่เรียกเก็บในสกุลเงินเหรียญสหรัฐฯ ได้รับการแปลงค่าเป็นสกุลเงินบาท
ในทางกลับกัน กลุ่มฯ
จะได้กำไรทางบัญชีจากการแปลงค่าเมื่อค่าใช้จ่ายที่อยู่ในสกุลเงินเหรียญสหรัฐฯ
ได้รับการแปลงค่าเป็นสกุลเงินบาท

อัตราค่าระวาง

ในอุตสาหกรรมการเดินเรือ
การผันผวนของอัตราค่าระวางเป็นผลจากอิทธิพลของอุปสงค์และอุปทานของกำลังลำเลียง
นอกจากนี้อัตราค่าระวางในเส้นทางเดินเรือแต่ละสายในเอเชียก็ยังขึ้นกับเป้าหมายหลักทางธุรกิจของสายการเดินเรือแต่ละสาย
แต่ละบริษัทอาจมีมุมมองด้านการค้าที่ต่างกัน ขึ้นกับจุดประสงค์ทางธุรกิจของแต่ละบริษัท
สายการเดินเรือบางสายจะให้ความใส่ใจกับเส้นทางเชื่อมโยงท่าเรือเป็นหลักสำคัญ
สายการเดินเรืออื่นอาจมองเป็นเรื่องรอง
และบางสายอาจใช้ปัจจัยนี้ในการจัดปรับกำลังลำเลียงของตู้สินค้า
มุมมองที่ต่างกันก็มีผลให้เกิดการกำหนดอัตราค่าระวางที่แตกต่างกันไปด้วย

สำหรับเส้นทางการค้าระหว่างซีกโลกตะวันออกและตะวันตก อัตราค่าระวางในปี 2549
ลดลงร้อยละ 6 ในขณะที่อัตราค่าระวางของกลุ่มฯ ทั้งในประเภท SOC และ COC
ลดลงเพียงร้อยละ 5 เมื่อเทียบกับอัตราของปี 2548

[]

โดยทั่วไปแล้ว อุปสงค์ของการขนส่งสินค้าทางเรือทั่วโลกเพิ่มกว่าร้อยละ10 ในปีที่ผ่านมา
โดยมีทวีปเอเชียและยุโรปนำหน้าด้วยอัตราการเพิ่มร้อยละ 14.7
จากการปรับเพิ่มของอุปสงค์ในไตรมาสที่สี่ของปี 2549 อัตราค่าระวางจึงทรงตัว
และแนวโน้มความหวาดกลัวเรื่องการลดอัตราค่าระวางได้หมดไป แนวโน้มอัตราค่าระวางในปี
2550 มีทิศทางที่ดีกว่าปีที่ผ่านมา

ความสามารถในการสร้างกำไร

แม้ว่ากลุ่มจะพยายามควบคุมต้นทุนในการดำเนินงานอย่างเข้มงวด
ค่าใช้จ่ายทั้งหมดสำหรับปีที่ผ่านมาเพิ่มขึ้นร้อยละ 7.3 กำไรก่อนหักภาษีและดอกเบี้ยจ่าย (EBIT)
อยู่ที่ 3.57 พันล้านบาท ลดลงร้อยละ 32.5 จาก 5.29 พันล้านบาทในปี 2548 กำไรสุทธิ
มีจำนวน 3.07 พันล้านบาท ลดลงร้อยละ 36 จากปีก่อนหน้า กำไรต่อหุ้นอยู่ที่ 4.63 บาทต่อหุ้น
อัตรากำไรสุทธิต่อรายได้รวมอยู่ที่ร้อยละ 14.48 ในขณะที่อัตรากำไรสุทธิต่อส่วนของผู้ถือหุ้น
เท่ากับร้อยละ 20.8

เนื่องจากไม่มีรายการซื้อสินทรัพย์เพิ่มที่สำคัญในปีที่ผ่านมา แต่มีการจำหน่ายเรือที่มีอายุใช้การ 25
ปีออกไปหนึ่งลำในไตรมาสสุดท้ายของปี 2549
ค่าเสื่อมราคาและการขาดทุนจากการแปลงค่าทางบัญชี
(เนื่องจากเรือเดินสมุทรมีมูลค่าทางบัญชีที่บันทึกอยู่ในสกุลเงินเหรียญสหรัฐฯ
ในบัญชีของบริษัทย่อยของกลุ่มฯ ในประเทศสิงคโปร์) ทำให้สินทรัพย์รวมลดลงร้อยละ 7.6 อยู่ที่
26.05 พันล้านบาท ส่วนของผู้ถือหุ้นเพิ่มขึ้นร้อยละ 2.8 เป็น 14.74 พันล้านบาท

กระแสเงินสดจากการดำเนินงานในปี 2549 ยังคงแข็งแกร่งและแสดงสถานะการดำเนินงานที่มั่นคง
โดยมีกระแสเงินสดเข้าสุทธิ 4.16 พันล้านบาท เทียบกับ 6.20 พันล้านบาทในปี 2548 ทางกลุ่มฯ
จัดสรรเงินสดจากการดำเนินงานส่วนใหญ่ไปเพื่อการชำระคืนเงินกู้ระยะยาวและไถ่ถอนหุ้นกู้

กลุ่มฯ ได้บันทึกการโอนกลับรายการด้อยค่าของอาคารที่ถือครองโดยบริษัทย่อยในต่างประเทศในปี
2549 สินทรัพย์ที่เป็นอาคารสำนักงานในประเทศสิงคโปร์มีมูลค่าเพิ่มขึ้นในปี 2549
ในขณะที่สินทรัพย์ที่เป็นอาคารสำนักงานในประเทศฮ่องกงมีราคาทรงตัว
ทางกลุ่มฯบันทึกมูลค่าเพิ่มจำนวน 200.5 ล้านบาทสำหรับสินทรัพย์ทั้งสองรายการนั้น

ในปี 2549 EBITDA (กระแสเงินสดจากกิจกรรมการดำเนินการก่อนหักค่าใช้จ่ายประเภท
ดอกเบี้ยจ่าย ภาษี ค่าเสื่อมราคาของทรัพย์สินและค่าตัดจำหน่ายทรัพย์สิน)
ไม่รวมรายการด้อยค่าของอาคารมีจำนวน 4.8 พันล้านบาท เทียบกับ 6.4 พันล้านบาทในปี 2548
(ลดลงร้อยละ 25.6) EBITDA ที่ลดลงเป็นผลมาจากรายได้ที่ลดลงและต้นทุนดำเนินงานที่เพิ่มขึ้น

ในปีที่ผ่านมา ค่าเงินบาทมีความผันผวนเมื่อเทียบกับสกุลเงินเหรียญสหรัฐฯ
แต่ไม่ได้ส่งผลกระทบที่รุนแรงต่อการเรียกเก็บค่าระวางที่ตั้งราคาในสกุลเงินเหรียญสหรัฐฯ
ส่วนการจัดเก็บค่าระวางนั้นเรียกเก็บในสกุลเงินเหรียญสหรัฐฯ
และในสกุลเงินท้องถิ่นที่มีมูลค่าเทียบเท่ากับอัตราค่าระวางในสกุลเงินเหรียญสหรัฐฯ นั้น
การดำรงสมดุลในตัวเองระหว่างสกุลเงินของรายได้ (ซึ่งอิงอยู่กับสกุลเงินเหรียญสหรัฐฯ)
กับสกุลเงินของภาระหนี้
จึงถือเป็นปัจจัยและนโยบายสำคัญสำหรับการปกป้องความเสี่ยงจากอัตราแลกเปลี่ยนของกลุ่มฯ
เงินกู้ยืมส่วนใหญ่ของกลุ่มฯ จึงมักกู้ยืมในสกุลเงินของรายได้ นอกจากนี้ทางกลุ่มฯ
ยังได้ใช้เครื่องมือทางการเงินอื่นๆ เช่น
สัญญาแลกเปลี่ยนสกุลเงินของเงินกู้ให้เป็นสกุลเงินเหรียญสหรัฐฯ
และมีการทำสัญญาซื้อขายอัตราแลกเปลี่ยนเงินตราต่างประเทศล่วงหน้าไว้ (swap and forward
contracts) เพื่อเป็นการลดความเสี่ยงจากอัตราแลกเปลี่ยน
การดำเนินการเหล่านี้แสดงให้เห็นว่าทางกลุ่มฯ
มีนโยบายการบริหารและปกป้องความเสี่ยงด้านอัตราแลกเปลี่ยนที่รัดกุมและอนุรักษ์นิยม

โครงสร้างทางการเงิน

ณ สิ้นปี 2549 กลุ่มฯ มียอดเงินสดและรายการเทียบเท่าอยู่ที่ 2.6 พันล้านบาท ลูกหนี้การค้า ณ
สิ้นปี กลับลดลงร้อยละ 12.8 เป็น 1.6 พันล้านบาทเมื่อเทียบกับ 1.8 พันล้านบาทของปีก่อนหน้า
เงินสดและลูกหนี้การค้ามีจำนวนรวม 4.2 พันล้านบาท เทียบเป็นร้อยละ 83.8
ของสินทรัพย์หมุนเวียนทั้งหมด สินทรัพย์หมุนเวียนทั้งหมดลดลงจาก 5.4 พันล้านบาทในปี 2548 เป็น
5.0 พันล้านบาทในปี 2549 หรือลดลงในอัตราร้อยละ 7.3

สินทรัพย์ไม่หมุนเวียนมีอัตราร้อยละ 80 ของสินทรัพย์รวม
โดยมีรายการส่วนใหญ่เป็นเรือเดินสมุทรและอุปกรณ์ ที่มีจำนวนสูงถึง 18.5 พันล้าน ณ สิ้นปี 2549

ฐานะทางการเงินของกลุ่มฯ ยังคงมีความมั่นคงอย่างต่อเนื่อง
เป็นผลจากเสถียรภาพของงบดุลรวมและสภาพคล่องจากกระแสเงินสด รวมทั้งผลกำไรที่สูง

โครงสร้างเงินทุน

ภาระหนี้ส่วนใหญ่ของกลุ่มฯ เป็นหนี้ระยะยาว ณ สิ้นปี 2549 หนี้สินทั้งหมดลดลงในอัตราร้อยละ 18
ซึ่งมากกว่าการลดลงของสินทรัพย์ที่ลดลงในอัตราร้อยละ 7.6 ส่วนของผู้ถือหุ้นปรับเพิ่มร้อยละ 2.8
เป็นผลให้สัดส่วนหนี้ต่อสินทรัพย์อยู่ที่ 0.77 ต่อ 1

สภาพคล่องทางการเงิน

สัดส่วนสินทรัพย์ระยะสั้นต่อหนี้สินระยะสั้นในปี 2549 อยู่ที่ 1.14 เทียบกับ 1.09 ในปี 2548
แสดงถึงสภาพคล่องทางการเงินที่มั่นคง เกณฑ์เฉลี่ยการเรียกเก็บบัญชีลูกหนี้
(คำนวณจากจำนวนวันลูกหนี้การค้า) ของกลุ่มฯ ลดลงจาก 31 วันในปี 2548 เป็น 29 วันในปี
2549
อันเนื่องมาจากการใช้มาตรการควบคุมลูกหนี้การค้าที่เข้มงวดและระบบการเรียกเก็บเงินที่มีประสิทธิภาพ

สินทรัพย์

สินทรัพย์ของกลุ่มฯ ในปี 2549 ปรับตัวลดลงร้อยละ 7 ส่วนสัดส่วนของสินทรัพย์ของกลุ่มฯ นั้น
ประกอบด้วย สินทรัพย์หมุนเวียนร้อยละ 19 (2548: ร้อยละ 20)
เงินลงทุนในบริษัทน้อยกว่าร้อยละ 1 (2548: ร้อยละ 1) สินทรัพย์ถาวรร้อยละ 80 (2548:
ร้อยละ 80) และสินทรัพย์อื่นๆ น้อยกว่าร้อยละ 1 (2548: น้อยกว่าร้อยละ 1)

เนื่องจากการฟื้นตัวของอสังหาริมทรัพย์ในฮ่องกงและสิงคโปร์ กลุ่มฯ
ได้โอนกลับรายการด้อยค่าของอาคารตามมาตรฐานบัญชีเกี่ยวกับการด้อยค่าของสินทรัพย์ เป็นจำนวน
200 ล้านบาท
อย่างไรก็ตามเป็นการรับรู้ผ่านงบกำไรขาดทุนตามมาตรฐานบัญชีซึ่งไม่ใช่เม็ดเงินที่แท้จริง

โครงสร้างเงินทุนและภาระหนี้สิน

ภาระหนี้ส่วนใหญ่ของกลุ่มฯ เป็นหนี้ระยะยาว ณ สิ้นปี 2549 หนี้สินทั้งหมดลดลงร้อยละ 18
ในขณะที่ส่วนของผู้ถือหุ้นปรับเพิ่มร้อยละ 3 เนื่องจากกำไรสะสมเพิ่มขึ้นร้อยละ 21 หรือ 1,746
ล้านบาท เป็นผลให้สัดส่วนหนี้ต่อสินทรัพย์อยู่ที่ 0.43 ต่อ 1 และอัตราหนี้ต่อส่วนของผู้ถือหุ้น 0.77
ต่อ 1

รายละเอียดเงินกู้ยืมระยะยาวของกลุ่มฯ มีดังนี้ (หน่วย: ล้านบาท)

+---------------------------------------------------------------+------+
| รายละเอียดเงินกู้ยืมระยะยาว                                        | จ    |
|                                                               | ำนวน |
+---------------------------------------------------------------+------+
| เงินกู้ยืมของบริษัทฯ                                                |      |
+---------------------------------------------------------------+------+
| 1)  จำนวน 44.7 ล้านเหรียญสหรัฐฯ มีกำหนดชำระทุกงวด 3 เดือน           | 1    |
|     ครบกำหนดชำระในปี 2558                                      | ,618 |
+---------------------------------------------------------------+------+
| เงินกู้ยืมของบริษัทย่อยในประเทศสิงคโปร์                                |      |
+---------------------------------------------------------------+------+
| 1)  จำนวน 51 ล้านเหรียญสหรัฐฯ (2548: จำนวน 61.6 ล้านเหรียญสหรัฐฯ)   | 1    |
|     มีกำหนดชำระทุกงวด 3 เดือน ครบกำหนดชำระในปี 2552               | ,839 |
+---------------------------------------------------------------+------+
| 2)  จำนวน 24.3 ล้านเหรียญสหรัฐฯ (2548: จำนวน 28.5 ล้านเหรียญสหรัฐฯ) | 877  |
|     มีกำหนดชำระทุกงวด 6 เดือน ครบกำหนดชำระในปี 2552               |      |
+---------------------------------------------------------------+------+
| 3)  จำนวน 3.4 ล้านเหรียญสหรัฐฯ (2548: จำนวน 4.1 ล้านเหรียญสหรัฐฯ)   | 123  |
|     มีกำหนดชำระทุกงวด 6 เดือน ครบกำหนดชำระในปี 2554               |      |
+---------------------------------------------------------------+------+
| 4)  จำนวน 3.6 ล้านเหรียญสหรัฐฯ (2548: จำนวน 4.3 ล้านเหรียญสหรัฐฯ)   | 129  |
|     มีกำหนดชำระทุกงวด 3 เดือน ครบกำหนดชำระในปี 2554               |      |
+---------------------------------------------------------------+------+
| 5)  จำนวน 41.8 ล้านเหรียญสหรัฐฯ (2548: จำนวน 45.8 ล้านเหรียญสหรัฐฯ) | 1    |
|     มีกำหนดชำระทุกงวด 3 เดือน ครบกำหนดชำระในปี 2558               | ,509 |
+---------------------------------------------------------------+------+
| 6)  จำนวน 19.6 ล้านเหรียญสหรัฐฯ มีกำหนดชำระทุกงวด 3 เดือน           | 707  |
|     ครบกำหนดชำระในปี 2560                                      |      |
+---------------------------------------------------------------+------+
| รวม                                                           | 6    |
|                                                               | ,802 |
+---------------------------------------------------------------+------+
| หัก: ส่วนที่ถึงกำหนดชำระภายในหนึ่งปี                                  | (1,  |
|                                                               | 058) |
+---------------------------------------------------------------+------+
| เงินกู้ยืมระยะยาว - สุทธิจากส่วนที่ถึงกำหนดชำระภายในหนึ่งปี                | 5    |
|                                                               | ,744 |
+---------------------------------------------------------------+------+

เงินกู้ยืมดังกล่าวค้ำประกันโดยการจดจำนองส่วนใหญ่ของเรือเดินทะเลของกลุ่มบริษัทฯ
และอาคารของบริษัทย่อย และโดยการค้ำประกันของบริษัทฯ

เงินกู้ยืมข้างต้นคิดดอกเบี้ยในอัตราที่อิงกับ LIBOR หรือ SIBOR

สัญญาเงินกู้ได้ระบุข้อปฏิบัติและข้อจำกัดบางประการซึ่งรวมถึงการดำรงอัตราส่วนทาการเงินและโครงสร้างผู้ถือหุ้น

หมายเหตุ – ข้อมูลจากหมายเหตุประกอบงบการเงินปี 2549 ข้อ 9 เงินกู้ยืมระยะยาว

ในด้านการบริหารความเสี่ยง เนื่องจากรายได้ของกลุ่มอยู่ในรูปของเงินสกุลเหรียญสหรัฐฯ
ดังนั้นกลุ่มจึงกู้เงินในรูปเงินเหรียญสหรัฐฯ
ซึ่งจะเป็นการป้องกันความเสี่ยงในอัตราแลกเปลี่ยนไปในตัว
สำหรับเงินกู้ที่อยู่ในรูปเงินบาทก็มีการทำสัญญาแลกเปลี่ยนเงินบาทเป็นเงินสกุลเหรียญสหรัฐฯ เช่นกัน
อัตราส่วนความสามารถการชำระดอกเบี้ย
(กำไรก่อนดอกเบี้ยจ่ายและภาษีเงินได้หารด้วยดอกเบี้ยจ่าย) ของกลุ่มฯ อยู่ที่ 7.45 เท่าในปี
2549 (2548: 11.15 เท่า) สะท้อนให้เห็นว่ากลุ่มฯ มีความสามารถในการชำระดอกเบี้ยที่สูง
จากผลประกอบการที่ผ่านมา กลุ่มฯ เชื่อมั่นว่าจะยังสามารถชำระหนี้ได้ในอนาคต

ปัจจัยและอิทธิผลที่มีผลต่อการดำเนินงานหรือฐานะการเงินในอนาคต

(1) ภาระผูกพัน

(1) ณ วันที่ 31 ธันวาคม 2549 บริษัทฯ
    มีภาระผูกพันเกี่ยวกับสัญญาเช่าที่จะต้องชำระเป็นจำนวนเงิน 4 ล้านบาท (2548: 9
    ล้านบาท)
    และบริษัทย่อยแห่งหนึ่งในประเทศสิงคโปร์มีภาระผูกพันที่จะต้องจ่ายชำระเป็นจำนวนเงิน 56
    ล้านเหรียญสหรัฐฯ หรือประมาณ 2,021 ล้านบาท (2548: จำนวนเงิน 102
    ล้านเหรียญสหรัฐฯ หรือประมาณ 4,189 ล้านบาท) ซึ่งมีรายละเอียดดังต่อไปนี้

(หน่วย: ล้านบาท)

  ----------------- ---------------- ------------------ -------------- ---------
                    ค่าเหมาระวางเรือ   ค่าเช่าตู้ลำเลียงสินค้า   ค่าเช่าอื่นๆ       รวม

  การจ่ายชำระ                                                           

  ภายในหนึ่งปี         1,027            166                28             1,221

  ระหว่างสองถึงห้าปี    69               618                49             736

  เกินกว่า 5 ปี        -                64                 -              64

  รวม               1,096            848                77             2,021
  ----------------- ---------------- ------------------ -------------- ---------

(ข) ณ วันที่ 31 ธันวาคม 2549
บริษัทย่อยแห่งหนึ่งในประเทศสิงคโปร์มีภาระผูกพันเกี่ยวกับสัญญาต่อสร้างเรือจำนวน 2 ลำ
ที่จะต้องจ่ายเป็นเงินจำนวน 20 ล้านเหรียญสหรัฐฯ หรือประมาณ 707 ล้านบาท (2548: 39
ล้านเหรียญสหรัฐฯ หรือประมาณ 1,613 ล้านบาท) ซึ่งจะต้องจ่ายภายในปี 2550

(2) การค้ำประกัน

ณ วันที่ 31 ธันวาคม 2549 บริษัทฯ
มีภาระการค้ำประกันวงเงินสินเชื่อระยะยาวของบริษัทย่อยในต่างประเทศแก่สถาบันการเงินเป็นจำนวนเงินรวม
362 ล้านเหรียญสหรัฐฯ และ 6 ล้านเหรียญสิงคโปร์ หรือประมาณ 13,274 ล้านบาท (2548:
386 ล้านเหรียญสหรัฐฯ และ 6 ล้านเหรียญสิงคโปร์ หรือประมาณ 16,031 ล้านบาท)

(3) หนังสือค้ำประกันธนาคาร

ณ วันที่ 31 ธันวาคม 2549
มีหนังสือค้ำประกันที่ออกโดยธนาคารในนามบริษัทย่อยแห่งหนึ่งในประเทศสิงคโปร์เป็นจำนวนเงินประมาณ
357 ล้านบาท ซึ่งเกี่ยวเนื่องกับภาระผูกพันการจ่ายชำระค่าต่อสร้างเรือ

(4) คดีฟ้องร้อง

ในเดือนมิถุนายน 2543
บริษัทย่อยแห่งหนึ่งในประเทศสิงคโปร์ได้ฟ้องเพื่อปิดกิจการของบริษัทร่วมในประเทศมาเลเซียของบริษัทย่อยดังกล่าว
และได้ฟ้องเรียกคืนเงินค้างชำระจากตัวแทนเป็นจำนวนเงินประมาณ 25 ล้านริงกิต หรือประมาณ
248 ล้านบาท คดียังอยู่ในระหว่างการพิจารณาของศาล

ในเดือนมิถุนายน 2543
บริษัทย่อยข้างต้นถูกบริษัทร่วมฟ้องให้ชดใช้ค่าเสียหายเป็นจำนวนเงินประมาณ 27 ล้านริงกิต
หรือประมาณ 280 ล้านบาท อันเนื่องมาจากการที่บริษัทย่อยยกเลิกสัญญาจัดตั้งตัวแทน
ขณะนี้คดีอยู่ในระหว่างการพิจารณาของศาล
ฝ่ายบริหารของบริษัทย่อยดังกล่างเชื่อว่าคดีดังกล่าวจะไม่มีผลเสียหายอย่างเป็นสาระสำคัญต่อผลการดำเนินกิจการหรือฐานะการเงินของบริษัทย่อย

(3) ค่าตอบแทนของผู้สอบบัญชีของบริษัทฯ และบริษัทย่อย ประจำปี 2549

รายละเอียดค่าตอบแทนผู้สอบบัญชีของบริษัทฯ และบริษัทย่อย ประจำปี 2549 มีดังนี้

(หน่วย: ล้านบาท)

  ------------------------ ---------------------------------------------- ------------------------------------- ------
  ค่าตอบแทนผู้สอบบัญชี          จำนวนเงิน                                                                             

                           บริษัทฯ                                          บริษัทย่อยที่งบการเงินตรวจสอบโดยผู้สอบบัญชีอื่น   รวม
                           และบริษัทย่อยที่งบการเงินตรวจสอบโดยผู้สอบบัญชีของบริษัทฯ   สังกัด บริษัทฯ สำนักงาน เอินส์ท แอนด์ ยัง จำกัด 
                           สังกัด บริษัท สำนักงาน เอินส์ท แอนด์ ยัง จำกัด           ในประเทศมาเลเซีย สิงคโปร์ และฮ่องกง       
                           ในประเทศไทย                                                                          

  ค่าตอบแทนจากการสอบบัญชี     1.5                                            6.47                                  7.97

  ค่าบริการอื่น                                                                                                     
  (ค่าบริการด้านภาษี)                                                                                               

  - ส่วนที่จ่ายไปในระหว่างปีบัญชี  -                                              0.15                                  0.15

  - ส่วนที่จะต้องจ่ายในอนาคต    -                                              0.39                                  0.39

  รวม                      1.5                                            7.01                                  8.51
  ------------------------ ---------------------------------------------- ------------------------------------- ------